Juoppohullun päiväkirja (elokuva)

Juoppohullun päiväkirja on Juha Vuorisen samannimiseen kirjasarjaan perustuva elokuva vuodelta 2012. Elokuvan on tuottanut Vuorisen ja Helsinki-filmin omistama elokuvatuotantoyhtiö Dictator Films Oy. Vuorinen tuotti elokuvan Aleksi Bardyn kanssa. Elokuvan käsikirjoitti teatteriohjaaja Lauri Maijala, joka myös ohjasi elokuvan esikoiselokuvaohjauksenaan. Maijala on aiemmin dramatisoinut ja ohjannut Juoppohullun päiväkirjasta myös näyttämöversion. 

Elokuva kuvattiin keväällä 2012 ja se tuli ensi-iltaan 28. joulukuuta 2012. Elokuva julkaistiin DVD:llä ja Blu-raynä 24. huhtikuuta 2013.Scanbox Entertainmentin tietosivu

Juoni
Juha Berg (Joonas Saartamo) on 31-vuotias rapajuoppo Helsingin Kalliosta. Juhalla ei ole pienintäkään aikomusta muuttaa elintapojaan – päinvastoin. Hän todella nauttii sekalaisista seksisuhteista, adrenaliinia nostattavasta väkivallasta ja tietenkin alkoholista, johon rahat revitään vaikka pulloja keräämällä. Viinanhuuruinen hauskuus saa kuitenkin kovan kilpailijan, kun kiihkeämielinen Juha rakastuu AA-kerhon ryhmänvetäjään. Suhde Tiinan (Krista Kosonen) kanssa etenee nopeasti seurusteluksi ja Juhan on pakko tehdä ratkaisevia valintoja. Tästä alkaa tasapainottelu toimivan parisuhteen ja vanhan elämäntyylin välillä. Juhan paras ystävä Kristian (Santtu Karvonen) kaataa urakalla kapuloita rakastavaisten rattaisiin, eikä Juhan horjuvaa raittiuspäätöstä helpota myöskään saksalaisen erotiikan asiantuntija Mikael (Johannes Holopainen). Mutta miten pitkälle voidaan mennä, ennen kuin ratkaisuja on vain yksi?

Rooleissa

Vastaanotto
Juoppohullun päiväkirjan saamat arvostelut ovat olleet ristiriitaisia. 

Episodin Jouni Vikman antoi elokuvalle neljä tähteä viidestä ja kehui, kuinka "sen energia ja intohimo on kiistämätöntä, hengästyttävää – ja sopivasti osuessaan myös vastustamatonta."http://www.episodi.fi/juoppohullun-paivakirja-22360 Neljä tähteä antoi myös Stara.fi:n Anna Poikkimäki, jonka mukaan "jo kulttiklassikoksi muodostuneesta kirjasta on saatu aikaan silmät auki reväyttävä taideteos".http://www.stara.fi/2012/12/11/juoppohullun-paivakirja-arvostelu/ Myös Me Naiset piti Juoppohullun päiväkirjaa neljän tähden elokuvana ja arvostelija Linda Mäki-Kala kehui erityisesti näyttelijöiden suorituksia.http://www.menaiset.fi/artikkeli/ajankohtaista/kulttuuri/juoppohullun_paivakirja_on_haikailematonta_rallaysta Dome.fi:n arvostelija Olli Sulopuisto antoi sille kolme tähteä viidestä, huomauttaen ettei juttua pitäisi ottaa liian vakavasti: "Totta kai jutut ovat tyhmiä. Niin niiden pitääkin olla. Ihan kaikki eivät jaksaneet naurattaa, mutta ainakin niitä on paljon ja sitä paitsi perseviinatarina on aina hauska".http://dome.fi/elokuvat/arvostelut/arvostelu-juoppohullun-paivakirja-on-hauska-kuraperseturoilu  V2.fi:n Jari Tapani Peltonen antoi myös elokuvalle kolme tähteä, pitäen epävakaata rakennetta tietoisena ratkaisuna.http://www.v2.fi/arvostelut/viihde/1250/Juoppohullun-paivakirja/

Imagen elokuvakriitikko Kalle Kinnunen antoi Juoppohullun päiväkirjalle kolumnissaan erittäin kielteisen arvion. Hän kritisoi erityisesti elokuvan loppua, jota hän piti saarnaavana.http://image.fi/kolumnit/hyv-p-iv-h-pe Myöhemmin Kinnunen kirjoitti elokuvasta Suomen kuvalehden verkkosivuilla julkaistavaan Kuvien takaa -blogiinsa otsikolla Joisin mielummin homeista kiljua kuin katsoisin Juoppohullun päiväkirja -elokuvan toistamiseen.http://suomenkuvalehti.fi/blogit/kuvien-takaa/joisin-mielummin-homeista-kiljua-kuin-katsoisin-juoppohullun-paivakirja-elokuvan-toistamiseen  Yhtä negatiivista palautetta elokuva sai Iltalehden Tuomas Riskalalta, joka sanoi sen muistuttavan "alkoholistiparantolan terapiaryhmässä syntynyttä sketsisarjaa, jonka työstämisen aikana on lipsahdettu kofeiinista takaisin etanoliin".http://www.iltalehti.fi/leffat/201212270154727_la.shtml Kahden tähden arvostelussaan MTV3:n Minna Karila piti elokuvan maailmaa rohkeasti tyyliteltynä ja kuvakerrontaa kunnianhimoisena. Hän ei kuitenkaan pitänyt elokuvaa hauskana vaan "surullisena tarinana itsetuhoisista ihmisistä".http://www.mtv3.fi/viihde/arvostelut/elokuva.shtml/juoppohullun-paivakirja/2012/12/1681004 Keskipohjanmaan Hannu Björkbacka oli samoilla linjoilla kolmen tähden arvostelussaan. Hänen mielestään "[p]ätevällä tarinalla ja kiinnostavilla luonnekuvilla tällä porukalla syntyisi viiden tähden suomifilmi. Nyt touhun syy ei selviä ja tulos jää keskinkertaiseksi."http://www.kp24.fi/uutiset/325224/Juoppohullun-p%C3%A4iv%C3%A4kirja-elokuvasovituksena 

Tiivistetyt tuotantotiedot
 Ohjaus ja käsikirjoitus:  Lauri Maijala Tuottajat:  Aleksi Bardy, Juha Vuorinen Linjatuottaja:  Heidi Laitinen Kuvaus:  Rike Jokela F.S.C. Leikkaus:  Harri Ylönen Äänisuunnittelu:  Mika Niinimaa, Janne Jankeri Lavastus:  Markku Pätilä Musiikki:  Kerkko Koskinen Pukusuunnittelu:  Tiina Wilén Maskeeraussuunnittelu:  Salla Yli-Luopa Tuotantoyhtiö:  Dictator Films Oy Elokuvan levitys:  Scanbox Entertainment Finland Oy Kuvaukset:  huhti-toukokuu 2012 Ensi-ilta:  28. joulukuuta 2012 Tuotantobudjetti:  1 300 000 € Elokuvasäätiön tuki:  500 000 € Rahoittava TV-yhtiö:  Yle TV2 Markkinonnin yhteistyökumppanit:  Radio City Ikäraja:  left|20px

Lähteet

 Aiheesta muualla 
 Elokuvan virallinen sivusto 
 Helsinki-filmin tietosivu  
 Scanbox Entertainmentin tietosivu  
 Suomen elokuvasäätiön tietosivu  


Luokka:Vuoden 2012 suomalaiset elokuvat
Luokka:Suomalaiset komediaelokuvat
Luokka:Suomalaiset romaaneihin perustuvat elokuvat
Luokka:Päihdeaiheiset elokuvat
Luokka:Jussi-palkitut elokuvat